stanford-oval/wikipedia huggingface dataset:
Archibald Primrose
Elämäkerta

Primrosen isä kuoli hänen ollessaan kolmivuotias, jonka jälkeen hän sai lordi Dalmenyn arvonimen.  Hän opiskeli Eton Collegessa ja Christ Churchissa Oxfordin yliopistossa. Vuonna 1868 hän sai 21-vuotiaana isoisänsä skotlantilaisen jaarlin arvon. Seuraavana vuonna hän osti kilpahevosen Ladas. Yliopiston säännöt kielsivät opiskelijoita omistamasta ravihevosia, joten hän sai vaihtoehdoksi erota tai luopua hevosesta, joten hän erosi.
Yliopistossa hän pyysi päästä ehdokkaaksi parlamenttiin Darlingtonin vaalipiiristä ollessaan vielä alaikäinen, mutta tähän ei suostuttu.[lähde? ]
Rosebery otti paikkansa ylähuoneessa tullessaan täysi-ikäiseksi. Alahuoneessa hän ei ikinä istunut. Hänestä tuli liberaali ja hän oli mukana William Gladstonen kampanjassa, joka toi liberaalit valtaan 1880. Rosebery oli hallituksessa sisäministeriössä, mutta erosi, koska hallituksessa Skotlannin asiat olivat marginaalisessa asemassa. Jätettyään hallitusvirkansa hän matkusteli Australiassa ja Amerikassa.
Roseberysta tuli liberaalien imperialistisiiven johtaja ja hän oli Gladstonen kolmannessa (1886) ja neljännessä (1892–1894) hallituksessa ulkoministerinä. Hän vastusti Egyptin evakuointia, vaati Ugandan pitämistä ja kieltäytyi Japanin vastaisesta liitosta Venäjän, Saksan ja Ranskan kanssa. Kun Gladstone jäi eläkkeelle 1894, Roseberysta tuli hänen seuraajansa valtiovarainministeri sir William Vernon Harcourtin kauhistukseksi.
Hannah-vaimon kuoltua 1890 Rosebery oli syrjässä politiikasta. Hän nousi pääministeriksi 1894 lähinnä kuningatar Viktorian vaatimuksesta, vaikka surikin vielä vaimonsa kuolemaa. Hän sanoi pitävänsä hevoskilpailuja suuremmassa arvossa kuin "politiikan haisevaa suota."[lähde? ]
Roseberyn hallitus oli pääasiassa epäonnistunut. Hänen yrityksensä vahvistaa laivastoa tyrmättiin parlamentissa liberaalien sisäisten kiistojen vuoksi ja konservatiivien hallitsema ylähuone pysäytti kotimaan uudistukset. 21. kesäkuuta 1895 Rosebery erosi kärsittyään pienen tappion alahuoneessa  ja häntä seurasi konservatiivien hallitus lordi Salisburyn johdolla.
Rosebery erosi liberaalipuolueen johdosta 8. lokakuuta 1896 Harcourtin hyväksi ja etääntyi vähitellen puolueen linjasta tukiessaan buurisotaa ja vastustaessaan Irlannin itsehallintoa (home rule), joten hän ei enää päässyt hallitukseen 1905.
Viimeisinä vuosinaan Rosebery ryhtyi kirjoittamaan ja laati lordi Chathamin, William Pitt nuoremman, Napoleonin ja lordi Randolph Churchillin elämäkerrat. Hän harrasti myös ravihevosia, joista Ladas II voitti Derbyn 1894, Sir Visto 1895 ja Cicero 1905. Toinen hänen intohimonsa oli kirjojen keräily. Marraskuussa 1918 hän kärsi sairauskohtauksen joka jätti hänet osittain halvaantuneeksi. Hän lahjoitti 1927 kolme tuhatta kirjaansa Skotlannin kansalliskirjastolle ja kuoli toukokuussa 1929.[lähde? ]
Vuonna 1878 Rosebery nai perijätär Hannah de Rothschildin, Mayer Amschel de Rothschildin tyttären, joka oli perinyt isänsä suuren omaisuuden.  Hän jäi kuitenkin leskeksi 1890.
Archaía Písa

| Archaía Písa Αρχαία Πίσα |
| --- | --- |
 Archaía Písa
 Koordinaatit: 37°38′41″N, 21°39′11″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Archaía Olympía
Hallinto:  
 – Asutustyyppi:  kylä
 – Kallikrates-koodi:  3905010201
Väkiluku (2011):  387
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Archaía Písa (kreik. Αρχαία Πίσα, myös Archaía Píssa, Αρχαία Πίσσα) on Kreikan kylä, joka kuuluu hallinnollisesti Archaía Olympían kuntaan, Eliin alueyksikköön ja Länsi-Kreikan alueeseen. Kylän väkiluku on 387 (vuonna 2011).
Archaía Písan kylä, suomeksi ”Antiikin Pisa”, sijaitsee Alfeiós-joen pohjoispuolella Peloponnesoksen niemimaan läntisissä sisäosissa noin 5,5 kilometriä itään Archaía Olympían kylästä ja noin 27 kilometriä itään Pýrgoksesta. Sen nimi viittaa antiikin ajan Pisan kaupunkiin, joka tunnetaan Eliin kilpailijana Olympian hallinnasta ja sijaitsi nykyisen kylän lähellä. Nykyisen kylän aiempi nimi on Miráka (Μιράκα).
Archaía Písa muodostaa myös laajemman kyläyhdyskunnan (Τοπική Κοινότητα Αρχαίας Πίσας, Topikí Koinótita Archaías Písas), johon kuuluu varsinaisen Archaía Písan kylän lisäksi Kansainvälinen olympia-akatemia (Diethnís Olympiakí Akadimía). Koko yhdyskunnan väkiluku on 389.
Archaía Feneós

| Archaía Feneós Αρχαία Φενεός |
| --- | --- |
 Archaía Feneós
 Koordinaatit: 37°55′9″N, 22°17′43″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Sikyóna
Hallinto:  
 – Asutustyyppi:  kylä
 – Kallikrates-koodi:  4206030201
Väkiluku (2011):  225
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Archaía Feneós (kreik. Αρχαία Φενεός) on Kreikan kylä, joka kuuluu hallinnollisesti Sikyónan kuntaan, Korinthian alueyksikköön ja Peloponnesoksen alueeseen. Kylän väkiluku on 225 (vuonna 2011).
Archaía Feneóksen kylä sijaitsee Peloponnesoksen niemimaan pohjoisosissa noin 87 kilometriä länteen Kórinthoksen kaupungista. Sen lähellä sijaitsee Dóxan tekojärvi. Kylän nimi, suomeksi ”Antiikin Feneos”, viittaa antiikin ajan Feneoksen kaupunkiin, jonka arkeologinen alue sijaitsee noin 1,5 kilometriä kylästä kaakkoon. Nykyisen kylän nimi oli vuoteen 1977 saakka Kalývia (Καλύβια).
Archaía Feneós muodostaa myös laajemman kyläyhdyskunnan (Τοπική Κοινότητα Αρχαίας Φενεού, Topikí Koinótita Archaías Feneoú), johon kuuluvat varsinaisen Archaía Feneóksen kylän lisäksi kylät Loúzi ja Vília sekä Pyhän Georgioksen luostari (Moní Agíou Georgíou Feneoú). Koko yhdyskunnan väkiluku on 276.
Aiemmin kylä kuului Feneóksen kuntaan ja vuodesta 2011 lähtien Sikyónan kunnan Feneóksen kunnallisyksikköön.
Archaía Messíni

| Archaía Messíni Αρχαία Μεσσήνη |
| --- | --- |
 Näkymä Mavrommátin kylästä antiikin Messenen arkeologiselle alueelle.
 Archaía Messíni
 Koordinaatit: 37°10′42″N, 21°55′28″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Messíni
Hallinto:  
 – Asutustyyppi:  Kyläyhdyskunta
 – Kallikrates-koodi:  44030604
Väkiluku (2011):  196
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Archaía Messíni (kreik. Αρχαία Μεσσήνη) on Kreikan kyläyhdyskunta (virallisesti Τοπική Κοινότητα Αρχαίας Μεσσήνης, Topikí Koinótita Archaías Messínis), joka kuuluu hallinnollisesti Messínin kuntaan, Messenian alueyksikköön ja Peloponnesoksen alueeseen. Kyläyhdyskunnan väkiluku on 196 (vuonna 2011).
Archaía Messíni sijaitsee Peloponnesoksen niemimaan lounaisosassa noin 30 kilometriä luoteeseen Kalamátan kaupungista. Sen nimi, suomeksi ”Antiikin Messene”, viittaa antiikin ajan Messenen kaupunkiin, jonka arkeologinen alue sijaitsee kyläyhdyskunnan alueella. Kyläyhdyskuntaan kuuluvat kylät Mavrommáti (142 asukasta vuonna 2011) ja Petrálona (52 asukasta) sekä Voulkánoksen luostari (Moní Voulkánou, 2 asukasta). Näistä Mavrommáti sijaitsee heti arkeologisen alueen vieressä.
Aiemmin kyläyhdyskunta kuului Ithómin kuntaan ja vuodesta 2011 Messínin kunnan Ithómin kunnallisyksikköön.
Antonio Meucci

| Antonio Santi Giuseppe Meucci |
| --- | --- |
 Antonio Meucci
Henkilötiedot
Syntynyt: 13. huhtikuuta 1808 Firenze, Ranskan ensimmäinen keisarikunta
Kuollut: 18. lokakuuta 1889 (81 vuotta) Staten Island, New York
Kansalaisuus:   Italia
Ammatti:  Tiedemies, keksijä
Antonio Santi Giuseppe Meucci (13. huhtikuuta 1808 – 18. lokakuuta 1889) oli amerikanitalialainen keksijä, jota on väitetty puhelimen keksijäksi. Hän kehitteli puhelintekniikkaa jo ennen Alexander Graham Belliä.
Meucci syntyi ja vietti nuoruutensa San Fredianossa Firenzen lähellä, jossa hän opiskeli mekaniikkaa Firenzen Akatemiassa. Hän lähti lokakuussa 1835 vaimoineen Kuubaan, josta he muuttivat 1850 New Yorkiin, Yhdysvaltoihin, missä Meucci asui loppuelämänsä. Ensimmäisen puhelimensa Meucci rakensi vuonna 1854, pitääkseen yhteyttä liikuntakyvyttömään vaimoonsa alakerran verstaalta. Taloudellisen tilanteensa vuoksi hänellä ei ollut kuitenkaan varaa hankkia patenttia uudelle keksinnölleen, vaan hän myi sen oikeudet muille tahoille.
11. kesäkuuta 2002 Yhdysvaltain edustajainhuone hyväksyi julkilausuman, jonka mukaan Meuccin merkitys puhelimen kehittämisessä tulisi tunnustaa.
Aiheesta muualla

Kuvia tai muita tiedostoja aiheesta Antonio Meucci Wikimedia Commonsissa
Arvola

Arvola on suomalainen sukunimi, joka on muun muassa seuraavilla henkilöillä:
Ami Arvola, laulaja
Ilmari Arvola (1880–1939), toimittaja
Kaija Olin-Arvola (1948–2019), runoilija
Kalle Arvola (1705–1772), talonpoika ja valtiopäiväedustaja
Kalle Arvola (1914–2006), kunnallisneuvos, kotiseutuaktiivi ja Alakestilän arboretumin perustaja
Matti Arvola (1883–1959), yrittäjä ja yritysjohtaja, kauppaneuvos
Oiva Arvola (1935–2021), kirjailija ja opettaja
Olavi Arvola (s. 1984), jalkapalloilija
Reino Arvola (1924–2014), jääpalloilija ja jääpallovalmentaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Arvonen

Arvonen on muun muassa seuraavien suomalaisten henkilöiden sukunimi:
Aarne Arvonen (1897–2009), vähän aikaa Suomen vanhin ihminen, Heikki Arvosen poika
Arto Arvonen (1944–2020), yritysjohtaja, kauppaneuvos
Heikki Arvonen (1870–1942), ammattiyhdistysmies ja toimittaja
Jori Arvonen, diplomaatti ja alivaltiosihteeri
Pasi Arvonen (s. 1968), jääkiekkoilija
Veli Arvonen (1908–1994), Rakennustoimisto Arvonen Oy:n toimitusjohtaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Archibald Gracie

Archibald Gracie.
Archibald Gracie (17. tammikuuta 1859 – 4. joulukuuta 1912) oli yhdysvaltalainen liikemies, sotilas ja kirjailija. Hänet tunnetaan parhaiten yhtenä Titanicilta selviytyneistä.
Elämäkerta

Archibald Gracie syntyi Alabamassa vuonna 1859 rikkaseen Gracien sukuun. Hän kouluttautui St. Paulin sotilasakatemiassa ja kohosi ajan myötä everstiksi. Hänen isänsä Archibald Gracie Jr. oli myös sotilas ja kaatui Amerikan sisällissodassa.
Isänsä kokemuksien innoittamana eversti Gracie ryhtyi kirjoittamaan kirjaa Yhdysvaltain sisällissodasta ja vuonna 1912 hän lähti Eurooppaan lomalle ilman vaimoaan ja tytärtään, tarkoituksenaan levätä sekä samalla kerätä tietoja sisällissodasta. Hän matkusti Englantiin RMS Oceanicin kyydissä ja päätti palata RMS Titanicin mukana huhtikuussa 1912.
Gracie nousi Titanicille 10. huhtikuuta 1912 Southamptonissa ja hänen hyttinsä oli C-51. Tuolloin elettiin aikoja, jolloin herrasmiehillä oli tapana tarjota palveluksiaan naisille, jotka matkustivat ilman "suojelijaa". Tälläkin matkalla Gracie otti suojelukseensa neljä "suojelematonta" ensimmäisen luokan naista. Heidän lisäkseen Gracie seurusteli laivalla paljon Isidor ja Ida Strausin kanssa sekä muutamien kirjailijoiden, kuten rouva Helen Chruchill Candeen.
Gracie vietti Titanicilla paljon aikaansa laivan kirjastossa, venekannella sijaitsevassa voimistelusalissa sekä alakansilla olevassa uimahallissa. Sunnuntaina 14. huhtikuuta Gracie osallistui ensimmäisen luokan aamujumalanpalvelukseen ja keskusteli sen jälkeen hieman Strausien kanssa.
Kello 23.40, kun Titanic törmäsi jäävuoreen, Gracie heräsi törmäyksen aiheuttamaan tärinään ja lähti kannelle tarkastamaan mikä oli hätänä. Kun pelastusveneitä ryhdyttiin laskemaan, Gracie toimitti suojeluksessaan olevat naiset veneisiin, yritti suostutella Strausin pariskuntaa veneeseen ja avusti 2. perämies Lightolleria täyttämään ja laskemaan veneitä. Gracie auttoi viimeiseen asti laskemaan veneitä ja lopulta hyppäsi väärinpäin kääntyneen pelastuslautta B:n kölin päälle, kuten monet muutkin matkustajat.
Väärinpäin kääntynyt pelastuslautta B purjehti merellä tunteja, kunnes pelastusveneet 4 ja 12 saapuivat ja ottivat B:n matkustajat kyytiinsä. Eversti Gracie, joka oli hyvin väsynyt, pääsi vaivoin hyppäämään veneeseen 12. Kun RMS Carpathia sitten saapui pelastamaan Titanicilta selviytyneet, vene 12 oli niin täynnä ihmisiä, että Lightollerilla, joka oli myös ollut veneessä B, oli hienoisia vaikeuksia ohjata venettä laivan luo ja veneen nro 12 matkustajat olivatkin viimeisiä jotka saapuivat Carpathialle.
Saavuttuaan New Yorkin Carpathian kyydissä, eversti Gracie ryhtyi välittömästi kirjoittamaan kirjaa kokemuksistaan Titanicilla. Hän käytti monta kuukautta saadakseen selville, kuka oli missäkin veneessä ja missä mikin tapahtuma tapahtui uppoamisyön aikana. Vaikkei Gracien teos Truth about the Titanic olekaan täysin virheetön ja keskittyy enimmäkseen 1. luokan matkustajiin, se on yksi tärkeimmistä Titanicia käsittelevistä kirjoista.
Gracie ei koskaan nähnyt kirjaansa valmiina, koska hän kuoli joulukuussa 1912 ja haudattiin Woodlawnin hautausmaalle.
Eversti Gracie elokuvissa

Gracie on yksi Titanicin tunnetuimmista matkustajista. Hänen henkilöhahmonsa on esiintynyt kahdessa Titanic-elokuvassa, vuonna 1958 elokuvassa Titanicin kohtalonyö James Dyrenforthin esittämänä ja vuonna 1997 James Cameronin elokuvassa Titanic Bernard Foxin näyttelemänä.
Antonio Mateu Lahoz

| Mateu Lahoz |
| --- | --- |

Henkilötiedot
Koko nimi:  Antonio Miguel Mateu Lahoz
Syntynyt: 12. maaliskuuta 1977 (ikä 47) Algimia de Alfara, Espanja
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2004–2008 2008–2023 2011–2023 | Segunda División Primera División FIFA |  |  |

Antonio Miguel Mateu Lahoz (s. 12. maaliskuuta 1977 Algimia de Alfara, Espanja) on entinen espanjalainen jalkapalloerotuomari. Hän toimi FIFA:n kansainvälisenä erotuomarina vuodesta 2011 lähtien.
Ensimmäisen ottelunsa maan korkeimmalla sarjatasolla Primera Divisiónissa Mateu Lahoz tuomitsi 13. syyskuuta 2008, jossa kohtasivat Sevilla ja Sporting Gijón. Sittemmin edettyään kansainvälisen tason erotuomariksi, hän tuomaroi Mestarien Liigan, Eurooppa-liigan ja arvoturnausten karsintojen lisäksi myös vuosien 2018 ja 2022 maailmanmestaruuskilpailuissa.  Lahoz toimi erotuomarina Mestarien Liigan loppuottelussa Chelsean ja Manchester Cityn välillä 29. toukokuuta 2021. Hän päätti tuomariuransa kauden 2022–2023 päätteeksi. Viimeiseksi Lahozin tuomitsemaksi otteluksi jäi Espanjan pääsarjan ottelu RCD Mallorcan ja Rayo Vallecanon välillä.
Aiheesta muualla

Antonio Mateu Lahozin tilastot Football-lineups.com-sivustolla (englanniksi)
Antonio Maura
Aiheesta muualla

Kuvia tai muita tiedostoja aiheesta Antonio Maura Wikimedia Commonsissa
Arkkiherttua

Arkkiherttuan kruunu
Arkkiherttua (saks. Erzherzog; suvun naiset ja arkkiherttuan puolisot käyttivät arvonimeä arkkiherttuatar, saks. Erzherzogin) oli Pyhän saksalais-roomalaisen keisarikunnan alueella käytetty arvo kuninkaan ja herttuan välissä. Se oli liian harvinainen ja merkitykseltään liian vaihteleva, jotta sen aseman voisi määritellä tarkasti. Arvonimi oli yksinomaan Itävaltaa hallinneiden Habsburgien käyttämä. Ensimmäisenä arvonimeä käytti Rudolf IV joskaan keisari ei virallistanut arvonimeä. Vasta Habsburg-sukuun kuulunut keisari Fredrik III teki arvonimestä virallisen vuonna 1453, ja myönsi sen pojalleen Maksimilianille. Titteliä käytettiin vuoteen 1918 saakka (vuodesta 1804 Itävallan keisariuden rinnalla).
Arkhimedeen ruuvi

Arkhimedeen ruuvi.
Vesivoimaruuvi Walesissä.
Arkhimedeen ruuvi on toiminut alkukantaisena vedennostokeinona muinaisen Egyptin ajoista lähtien.
Kaikessa yksinkertaisuudessaan Arkhimedeen ruuvi koostuu ruuvikierteestä, jonka ympärillä on vedenpitävä sylinteri. Laitteen toinen pää asetetaan veden alle ja ruuvikierrettä pyöritetään. Ruuvikierteen alapäässä oleva vesi kiertyy akselin ympärillä ylöspäin kunnes se pääsee valumaan ulos laitteen toisesta päästä.
Arkhimedeen ruuvin periaatetta on sen käytännöllisyyden vuoksi sovellettu vuosisatoja monissa erilaisissa laitteissa ja yhteyksissä kuten esimerkiksi lihamyllyissä, jätepuristimissa, öljynporauksessa ja maansiirrossa.
Ruuviturbiini

Arkhimedeen ruuvin periaate toimii myös turbiinissa nesteen valuessa alaspäin. Vesivoimaruuvin (saks. Wasserkraftschnecke,  puol. Turbina Archimedesa) periaatteella toimivat voimalaitokset ovat pieniä (teholuokka 10–100 kW, rakennevirtaama 0,1–10 m³/s, putouskorkeus 1–10 m). Laitoksia on käytössä muun muassa Isossa-Britanniassa, Itävallassa, Puolassa, Saksassa ja Sveitsissä.
Aiheesta muualla

Wikimedia Commonsissa on kuvia tai muita tiedostoja aiheesta .
Wikimedia Commonsissa on kuvia tai muita tiedostoja aiheesta .
Arkkipaino

Arkkipaino on kirjapaino, missä käytetään arkkipainokoneita painamiseen; kirjanpainomenetelmä, jossa käytetään arkkipainokoneita.
Arkkipainossa käytetään valmiiksi leikattuja paperiarkkeja, eli painokone ei katkaise painettua paperirataa lehtien tai kirjojen sivuiksi painotyön loppuvaiheessa kuten heat-set tai rotaatiomenetelmässä.
Arkkipaino on tuotantomäärältään hitaampi painotapa kuin rotaatiopaino, jossa paperi kulkeutuu painotelojen väliin katkeamattomana paperiratana paperirullilta. Ennen rotaation keksimistä kaikki kirjanpainaminen oli paperiarkeille painamista.
Painaminen
| --- | --- |
Painotekniikat:   Kohopaino  Offsetpaino  Rotaatiopaino  Syväpaino  Flexopaino  Silkkipaino  Digipaino  Tarvepainatus
Asu No Yoichi!

| Asu No Yoichi! |
| --- | --- |
明日のよいち   (Asu No Yoichi!)
Genre: Romanttinen komedia 
Manga
Tekijä: Minamoto Yū
Julkaisija: Akita Shoten
Sarjajulkaisulehti: Monthly Shōnen Champion
Ensimmäinen painatus: 6. lokakuuta 2006 – 8. maaliskuuta 2011
Kirjojen lukumäärä: 15 
TV-anime
Ohjaaja: Kujo Rion
Studio: AIC
Lähetyskanavat: TBS, CBC, Sun Television, BS-i
Alkuperäinen lähetyskierros: 8. tammikuuta 2009 – 26. maaliskuuta 2009
Jaksojen määrä: 12 
Asu No Yoichi (jap. 明日のよいち) on japanilaisen Yū Minamoton luoma mangasarja. Sarja kertoo nuoresta samuraista nimeltä Yoichi. Sitä julkaistiin japanilaisessa Monthly Shōnen Champion -lehdessä lokakuusta 2006 maaliskuuhun 2011. Mangasta on tehty myös animesarja, jota esitettiin Japanissa TBS-kanavalla keväällä 2009.
Aiheesta muualla

TBS:n Asu No Yoichi! -sivu (japaniksi)
Animeversion esittely (englanniksi)
Mangaversion esittely (englanniksi)
Anuradha Paudwal

| Anuradha Paudwal |
| --- | --- |
 Anuradha Paudwal vuonna 2011.
Henkilötiedot
Koko nimi:  Alka Nadkarni
Syntynyt: 27. lokakuuta 1954 (ikä 69) Karwar, Karnataka, Intia
Ammatti:  laulaja
Puoliso:  Arun Paudwal  (vih. 1972; k. 1991)
Lapset:  3
Muusikko
Aktiivisena:  1973–
Tyylilajit:  filmi, Bhajan ja intialainen folkmusiikki 
  [ Muokkaa Wikidatassa ] [ ohje ]  
Anuradha Paudwal (syntyjään Alka Nadkarni; s. 27. lokakuuta 1954 Karwar, Karnataka, Intia) on intialainen laulaja, joka tunnetaan sekä hindielokuvamusiikista että bhajaneista. Vuosikymmeniä kestäneellä urallaan hän on laulanut yli 9000 kappaletta useilla kielillä. Hänen voittamiinsa palkintoihin kuuluvat National Film Awards -palkinto, neljä Filmfare Awards -palkintoa ja Intian valtion myöntämä Padma Shri.
Yksityiselämä

Ollessaan 17-vuotias Paudwal meni naimisiin säveltäjä Arun Paudwalin kanssa vuonna 1972. He saivat kolme lasta, kaksi tytärtä ja pojan. Ensimmäinen tytär kuoli 25 päivän ikäisenä. Toisesta tyttärestä, Kavita Paudwalista, tuli myös laulaja. Heidän poikansa kuoli 35-vuotiaana vuonna 2020.
Palkinnot

Filmfare Awards
1986: Paras naislaulaja – ”Mere Man Baaja Mirdang” (Utsav)
1991: Paras naislaulaja – ”Nazar Ke Saamne” (Aashiqui)
1992: Paras naislaulaja – ”Dil Hai Ke Manta Nahin” (Dil Hai Ke Manta Nahin)
1993: Paras naislaulaja – ”Dhak Dhak Karne Laga” (Beta)
National Film Awards
1989: Paras naislaulaja – ”He Ek Reshami Gharate” (Kalat Nakalat)
Odisha State Film Awards
1987: Paras naislaulaja – ”Tunda Baida”
1997: Paras naislaulaja – ”Khandaei Akhi Re Luha”
Muita palkintoja
2010: Lata Mangeshkar Award Madhya Pradeshin osavaltiolta
2013: Mohammed Rafi Award Maharashtran osavaltiolta
2017: Padma Shri Intian valtiolta
Aiheesta muualla

Kuvia tai muita tiedostoja aiheesta Anuradha Paudwal Wikimedia Commonsissa
Anuradha Paudwal Internet Movie Databasessa. (englanniksi)
Paudwal ottamassa vastaan Padma Shri -palkinnon presidentti Pranab Mukherjeelta vuonna 2017.
Assyria (täsmennyssivu)

Assyria voi viitata seuraaviin:
Assyria, muinainen valtakunta Mesopotamiassa
Assyria, Rooman provinssi
assyrialaiset, nykyinen kansa
akkadin kieli eli assyrian kieli, kuollut itäseemiläinen kieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Assyria”, voi hakea sivunnimihaulla, laajalla sivunnimihaulla tai tekstihaulla.
Arlong

| Arlong |
| --- | --- |

Ensiesiintyminen:  Mangaluku #69   Animejakso #31
Nimi japaniksi:  アーロン
Nimi englanniksi:  Arlong
Muita nimiä:  Saha-Arlong
Ääninäyttelijä (Seiyu):  Jūrōta Kosugi
Ääninäyttelijä (4Kids):  David Wills
Ääninäyttelijä (FUNi):  Chris Rager
Henkilötiedot
Laji:  Merenmies
Palkkio:  20,000,000 berryä
Arlong (jap. アーロン, Āron) on yksi manga/anime-sarja One Piecen pääpahiksista.
Persoona ja suhteet

Arlong kuuluu merenmies-lajiin, jotka ovat todella paljon voimakkaampia kuin ihmiset. Hän on julma ihmisiä kohtaan ja tappaakin heitä. Arlong ei nimittäin välitä vaikka riistäisi joltakulta ihmiseltä koko omaisuuden.
Arlong on huomattavasti kiltimpi miehistölleen kuin ihmisille. Kun Zoro voitti suurimman osan hänen miehistöstään, näkyi että Arlong todella välittää miehistään. Lisäksi hänellä tuli suuri kostonhimo, kun hän näki tovereittensa Mustin (Hatchan) ja Kuro-Obin (Kurobi) hävinneen taistelussa. Samalla tavoin hän reagoi myös kun kuuli Usoppin voittaneen Pusun (Chuu). Tämä tekee Arlongista hieman kuin Luffyn, joka haluaa suojella tovereitaan ja piirre erottaa Arlongin useimmista muista vihollisista One Piecessä. Arlong ei pelkää juuri mitään ja hänelle on muodostunut sellainen kuva itsestään ja miehistöstään, että he ovat voittamattomia. Hänellä on myös silmää lahjakkaille ja käyttikin Namia hyväkseen karttojen piirtäjänä huomattuaan hänen kykynsä hänen ollessaan vielä pieni. Karttoja hän käytti suunnitellakseen East Bluen valtausta.